Diari Oficial de la Generalitat Valenciana


Sumari del DOGV 7944, del 27-12-2016 (2016/10263)

RESOLUCIÓ de 12 de desembre de 2016, del director general d'Agricultura, Ramaderia i Pesca, per la qual se suspén l'autorització de l'ús d'aus de l'ordre dels anseriformes com a reclam durant la caça d'aus als municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2016-2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/10352


Data del document
:   12-12-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 12 de desembre de 2016, del director general d'Agricultura, Ramaderia i Pesca, per la qual se suspén l'autorització de l'ús d'aus de l'ordre dels anseriformes com a reclam durant la caça d'aus als municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2016-2017. [2016/10725]  
Primer. Amb data 14 d'octubre de 2016, es va publicar en el DOGV la Resolució de 30 de setembre de 2016, del director general d'Agricultura, Ramaderia i Pesca, per la qual s'autoritza l'ús d'aus de l'ordre dels anseriformes com a reclam durant la caça d'aus als municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2016-2017.  
  
Segon. La situació epidemiològica actual, després de l'augment de nombrosos focus de grip aviària d'alta i baixa en distints països europeus, i en especial en la zona sud inclosa França, tant en aus silvestres, com en explotacions avícoles, i d'anàtids captius usats com a esquers de caça, donen lloc a un canvi en l'avaluació del risc de la utilització d'aus com a reclam per a caça als municipis inclosos en l'annex II de l'Ordre APA/2242/2006.  
Tercer. Vist que el passat dia 06.12.2016, França ha elevat el nivell del dispositiu de prevenció davant de la grip aviària.  
Quart. Considerant la prohibició prevista en l'Ordre APA/2242/2006, i la petició del Ministeri d'Agricultura i Pesca, Alimentació i Medi Ambient de prohibir l'excepció prevista en l'Ordre ARM/3301/2008 que modifica l'Ordre APA/2442/2006, sobre l'autorització per a la utilització d'aus com a reclam per a caça als municipis inclosos en l'annex II de l'Ordre APA/2242/2006, en la qual es prohibeix l'ús d'aquestes aus com a esquer en aquests municipis.  
Cinqué. Considerant la suspensió de les autoritzacions per a la caça d'anàtids que utilitzen com a esquers altres anseriformes vius, d'altres comunitats autònomes com la de Catalunya i Andalusia.  
Per tot l'anterior aquesta direcció general, resol:  
  
Primer  
Suspendre l'autorització als caçadors de l'ús d'aus de l'ordre dels anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, continguda en la Resolució de 30 de setembre de 2016, del director general d'Agricultura, Ramaderia i Pesca, per la qual s'autoritza l'ús d'aus de l'ordre dels anseriformes com a reclam durant la caça d'aus als municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2016-2017, fins que la situació epidemiològica i un estudi del risc favorable, permeten tornar a la situació anterior.  
  
  
Segon  
Els serveis veterinaris oficials, vetlaran pel compliment de les mesures preventives previstes en l'esmentada Ordre APA/2442/2006, de 27 de juliol, i molt especialment als municipis arreplegats en l'annex II i III.  
  
Tercer  
Comunicar a la Federació de Caça de la Comunitat Valenciana aquesta resolució per al seu coneixement i als efectes continguts en aquesta per al seu trasllat a tots els caçadors inclosos en la sol·licitud d'autorització de la Resolució de 30 de setembre de 2016, del director general d'Agricultura, Ramaderia i Pesca, per la qual s'autoritza l'ús d'aus de l'ordre dels anseriformes com a reclam durant la caça d'aus als municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2016-2017  
  
Aquesta resolució no posa fi a la via administrativa i en contra es pot interposar en el termini d'un mes comptador des de l'endemà de la recepció, recurs d'alçada davant de la Secretaria Autonòmica d'Agricultura i Desenvolupament Rural, de conformitat amb el que disposen els articles 121 i 122 de la Llei 39/2015 d'1 d'octubre, del procediment administratiu comú de les administracions públiques.  
  
València, 12 de desembre de 2016.- El director general d'Agricultura, Ramaderia i Pesca: Rogelio Llanes Ribas.